gl en gl lt gl gl gl es en gl es es gl es es gl gl en de gl gl gl gl gl gl en gl gl gl en gl es gl en gl es gl es gl es gl es gl es gl gl es gl es gl en gl es gl gl en gl es gl en gl es gl gl en gl es gl gl en gl es gl es gl es gl en gl es gl pt gl es gl gl en gl es gl sq gl es gl en gl es gl es es gl gl es gl gl gl es es pt gl es
HOXE, LUNS 24 DE MAIO, COMEZA NO CGAI UN CICLO SOBRE O CINEASTA PETER HUTTON | Academia Galega do Audiovisual
O Centro Galego de Artes da Imaxe (CGAI) comeza este luns día 24 de maio (20.30 horas) o ciclo dedicado ao cineasta estadounidense Peter Hutton, mestre do cine paisaxístico e contemplativo. En colaboración con Documenta Madrid, o ciclo será presentado por Carlos Muguiro, especialista en cine documental, profesor e ex-director do certame navarro de cine documental Punto de Vista. Logo da presentación de Muguiro se proxectarán as pezas de Hutton “July ’71 in San Francisco…” (1971), “New York, near sleep for Saskia” (1972), “Florence” (1975) e “Boston fire” (1979). A entrada a esta sesión é gratuíta.O ciclo consta de 6 sesións que condensan as escasas 5 horas de depurada produción do seu viaxeiro autor.
Aínda que practicamente descoñecido no noso país, Peter Hutton é, desde os seus comezos hai 40 anos, unha figura imprescindible para comprender a evolución do cine documental-experimental e toda unha tradición paisaxística artística estadounidense que viría de Thomas Cole e os iluministas, concretándose no cine en xentes como Rodakiewicz, Strand, James Benning ou o mesmo John Ford.
Hutton estudou pintura, escultura e cine no San Francisco Art Institute. Ensinou cine en Harvard ou Cal Arts e actualmente está no Bard College, onde é director do Film and Electronic Arts Program desde 1989. Realizador de máis de 20 títulos, unha obra breve en extensión que non excede as 5 horas de metraxe total, a maioría das pezas retratos silentes de cidades e paisaxes, por fin o seu cine comeza a ter acollida. A retrospectiva que organizan Documenta Madrid e o CGAI é a máis importante presentación realizada sobre a súa obra en Europa.
Mariño mercante de profesión durante os anos que van de 1964 a 1974, fillo dun mariño que fotografaba as súas viaxes, Hutton atribúe a súa formación estética a estes anos. Preservador duns poucos planos, mestre da depuración, da autenticidade e a beleza primarias, esenciais, é un cineasta viaxeiro, contemplativo e calado que fía diversas e atractivas fontes presentes na historia do documental e o cine experimental.
Diarios (Mekas), capacidade meditativa (Rodakiewicz), sinfonías de cidades dos anos 20, a curiosidade exploradora de Flaherty ou Gardner e a mirada pura dos pioneiros aparecen debuxadas en maxistral amálgama na súa obra. O comisario da retrospectiva Carlos Muguiro presentará ao público este ciclo.
LUNS 24 DE MAIO (20.30 HORAS):
JULY´71 IN SAN FRANCISCO, LIVING AT BEACH STREET, WORKING AT CANYON CINEMA, SWIMMING IN THE VALLEY OF THE MOON
Dirección, produción e fotografía: Peter Hutton. Duración: 35 minutos.
As películas a modo de diario pasan por ser un xénero distintivo do movemento de cine independente. A súa renuncia á necesidade de argumento, ao desenvolvemento de personaxes e a outros atributos de historia ben construída permítelle centrarse con sinxela tenrura nos acontecementos do día a día acontecidos na vida do cineasta. Cumio desta práctica, o filme de Hutton fainos entrar na mente e nas sensacións do autor a través do seu papel como tal. En verbas de David Bienstock, a cámara convértese nun instrumento que, máis alá de gravar a realidade, a expande. Premio Yale Film Festival 1972.
NEW YORK, NEAR SLEEP FOR SASKIA
Dirección, produción e fotografía: Peter Hutton. Duración: 10 minutos.
A través de vibrantes xustaposicións de sombra e movemento, esta película muda e surrealmente poética examina os sutís cambios de luz e paisaxe da cidade de Nova York. Hutton aplica a estética da fotografía fixa e emprega como instrumento estrutural a duración da percepción do reflexo sutil dos movementos e a iluminación.
Dirección, produción e fotografía: Peter Hutton. Duración: 8 minutos.
Un estudo contemplativo da luz e as sombras, as texturas e os planos, que fai un fermoso uso das cualidades tonais da película en branco e negro. Ao longo do filme hai un dobre movemento de amosar e ocultar, nas nubes, reflexos e brumas, e no comportamento da luz ao pasar por distintas aberturas ou substancias. Con frecuencia, as imaxes son detalles ambiguos. Dá a sensación de que Hutton se sente moi cómodo no mundo que ve e que mira as cousas con algo máis de detemento que a maioría da xente…
BOSTON FIRE / INCENDIO DE BOSTON
Dirección, produción e fotografía: Peter Hutton. Duración: 8 minutos.
Atopa grandeza no fume que ascende con elocuencia dun incendio na cidade de Boston. Nubes de escuridade mestúranse con fontes con auga que mana a chorros orquestrando unha obra de elementos primarios. A bela textura do fume unida ao illamento da orixe do incendio borra o impacto destrutivo do acontecemento. O poder da natureza produce imaxes para a reflexión extraídas das causas e consecuencias da escena.
MÉRCORES 26 DE MAIO (20.30 HORAS):
IMAGES OF ASIAN MUSIC (A DIARY FROM LIFE 1973-1974) / IMAXES DE MÚSICA ASIÁTICA (UN DIARIO DA VIDA DE 1973 A 1974)
Dirección, produción e fotografía: Peter Hutton. Duración: 29 minutos.
Realizada con imaxes obtidas entre 1973 e 1974, cando Peter Hutton vivía en Tailandia e traballaba como mariñeiro mercante. Malia ser unha película muda, o título pretendía suscitar unha comparación coa música asiática clásica. Canto persoal a Asia, susténtase sobre a sensibilidade cara á composición fílmica e sobre a percepción dunhas imaxes enmarcadas nun tempo silente creado ex profeso.
NEW YORK PORTRAIT I, II and III
Dirección, produción e fotografía: Peter Hutton. Duración: 48 minutos.
Realizadas en tres períodos diferentes (1978-79; 1980-81; 1990), a cidade de Nova York é retratada nas escuras noites dun inverno solitario. O ritmo da vida da rúa e o impoñente escenario non teñen relevancia, desaparecen ante o interese de Hutton pola forza primaria dunha presenza universal. Hutton atopa unha relación harmónica cos elementos naturais, que manteñen a súa graza malia a contorna artificial. Nova York convértese en urbe fantasma que reflicte o seu estado de ánimo. Na terceira parte adopta un ton único en relación coa exploración continua da paisaxe rural. Emprega imaxes anteriores, arquivos de memoria máis que de inmediatez, outorgando unha textura distinta. Como di Tom Gunning, Hutton sempre atopa a presenza da natureza na cidade, mesmo na xeometría e textura da cidade en si, que parece proxectar independencia do humano, coma se mirase a unha raza que se extingue.
VENRES 28 DE MAIO (18.00 HORAS):
BUDAPEST PORTRAIT (MEMORIES OF A CITY) / RETRATO DE BUDAPEST (RECORDOS DUNHA CIDADE)
Dirección, produción e fotografía: Peter Hutton. Duración: 30 minutos.
Potente ensaio sobre a naturalización da paisaxe urbana. A presenza humana insinúase a través de meros indicadores: fotografías, sombras ou buratos de bala. A ausencia relativa da figura, xunto ao forte claroscuro da luz invernal, provoca unha sensación de soidade e illamento; voluptuosamente gris, desgastada e habitada, a cidade é como o escenario dun drama invisible.
Dirección, produción e fotografía: Peter Hutton. Duración: 20 minutos.
Retrato da localidade polaca de Lodz, que subsiste nun salto temporal cheo de lembranzas tristes. Hutton crea un mundo baleiro que evoca o ambiente industrial do século XIX, habitado polos fantasmas do pasado tráxico de Polonia.
VENRES 28 DE MAIO (20.30 HORAS):
Dirección, produción e fotografía: Peter Hutton. Duración: 60 minutos.
Unha crónica fascinante e reveladora do nacemento, vida e morte dun colosal buque portacolectores. Unha evocadora e inquietante reflexión sobre o progreso humano, tanto físico como metafórico.
SÁBADO 29 DE MAIO (18.00 HORAS):
LANDSCAPE (FOR MANON) / PAISAXE (PARA MANON)
Dirección, produción e fotografía: Peter Hutton. Duración: 18 minutos.
Primeira parte dun estudo máis extenso sobre o tempo e a paisaxe do val do río Hudson.
IN TITAN,S GLOBET / NA COPA DO TITÁN
Dirección, produción e fotografía: Peter Hutton. Duración: 10 minutos.
Inspirado nun cadro paisaxista de Thomas Cole, que data aproximadamente de 1833, está concibido como unha homenaxe a este pintor, considerado o pai da escola pictórica do río Hudson.
STUDY FOR A RIVER
Dirección, produción e fotografía: Peter Hutton. Duración: 16 minutos.
Primeira parte dun retrato estacional do río Hudson. Un segmento que contén observacións do inverno ao longo de dous anos.
TIME AND TIDE / TEMPO E MAREA
Dirección, produción e fotografía: Peter Hutton. Duración: 35 minutos.
Dividida en dúas partes, a primeira é unha reedición dun rolo filmado por Billy Bitzer para Biograph en 1903, titulado Down the Hudson. Mediante a filmación en intervalos, ou time lapse, de fotograma único retrata un tramo do río entre Newburgh, Nova York, e Yonkers. A segunda parte rodouna Hutton e consta de fragmentos de distintos traxectos polo río Hudson entre Bayonne, Nova Jersey, e Albany, Nova York. O director viaxaba no remolcador Gotham mentres este empurraba (río arriba) e arrastraba (río abaixo) ao Noel Cutler, unha barcaza cargada con 35.000 barrís de gasolina sen chumbo.
LUNS 31 DE MAIO (20.30 HORAS):
LOOKING AT THE SEA
Dirección, produción e fotografía: Peter Hutton. Duración: 20 minutos.
Caderno de imaxes incriblemente fermosas da extremadamente desolada costa oeste de Irlanda. Árbores de contornas planas álzanse coa serenidade clásica dun debuxo de Claude Lorraine, mentres o sol se converte nunha combinación barroca de laranxas, vermellos e negros azulados sobre a superficie da auga.
Dirección, produción e fotografía: Peter Hutton. Duración: 33 minutos.
Inspiradas nas tradicións do paisaxismo e a fotografía do século XIX, as películas contemplativas e de composición meticulosa de Hutton desenvólvense como unha serie de retablos separados por segundos de negro. Neste caso recolle as paisaxes do norte de Islandia e un traballo recente sobre o río Hudson.
Dirección, produción e fotografía: Peter Hutton. Duración: 45 minutos.
Encargo da organización artística Minetta Brook inspirado na falida busca dunha ruta comercial entre Norteamérica e China realizada por Henry Hudson en 1609. Hutton observa a activa industria do Hudson desde a cuberta dun barco, antes de que o seu panorama se abra á quietude dos boscosos acantilados do norte. Explora logo a zona das Tres Gargantas do río Yangtsé, no seu despregamento a modo de rolo pictórico chinés, dando testemuño da paisaxe espectral das vilas industriais, que desde entón se viron invadidas polo proxecto da monumental presa hidroeléctrica.
Archivos Elegir el mes septiembre 2022 agosto 2022 julio 2022 junio 2022 mayo 2022 abril 2022 marzo 2022 febrero 2022 enero 2022 diciembre 2021 noviembre 2021 octubre 2021 septiembre 2021 agosto 2021 julio 2021 junio 2021 mayo 2021 abril 2021 marzo 2021 febrero 2021 enero 2021 diciembre 2020 noviembre 2020 octubre 2020 septiembre 2020 agosto 2020 julio 2020 junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 septiembre 2018 agosto 2018 junio 2018 mayo 2018 marzo 2018 febrero 2018 enero 2018 diciembre 2017 noviembre 2017 octubre 2017 junio 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 julio 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 agosto 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 agosto 2013 julio 2013 junio 2013 mayo 2013 abril 2013 febrero 2013 enero 2013 diciembre 2012 noviembre 2012 octubre 2012 septiembre 2012 agosto 2012 julio 2012 junio 2012 mayo 2012 abril 2012 marzo 2012 febrero 2012 enero 2012 diciembre 2011 noviembre 2011 octubre 2011 septiembre 2011 agosto 2011 julio 2011 junio 2011 mayo 2011 abril 2011 marzo 2011 febrero 2011 enero 2011 diciembre 2010 noviembre 2010 octubre 2010 septiembre 2010 agosto 2010 julio 2010 junio 2010 mayo 2010 abril 2010 marzo 2010 febrero 2010 enero 2010 diciembre 2009 noviembre 2009 octubre 2009 septiembre 2009 agosto 2009 julio 2009 junio 2009 mayo 2009 abril 2009 marzo 2009 febrero 2009 enero 2009 diciembre 2008 noviembre 2008 octubre 2008 septiembre 2008 agosto 2008 julio 2008 junio 2008 mayo 2008 abril 2008 marzo 2008 febrero 2008 enero 2008 diciembre 2007 noviembre 2007 octubre 2007 julio 2007 junio 2007 mayo 2007 abril 2007 marzo 2007 febrero 2007 enero 2007 diciembre 2006 noviembre 2006 octubre 2006 septiembre 2006 agosto 2006 junio 2006 marzo 2006 febrero 2006 enero 2006 diciembre 2005 noviembre 2005 octubre 2005 septiembre 2005 julio 2005 junio 2005 mayo 2005 abril 2005 marzo 2005 febrero 2005 enero 2005 diciembre 2004 noviembre 2004 septiembre 2004 julio 2004 junio 2004 mayo 2004 diciembre 2001
Centro Ágora, Lugar da Gramela, 17 15010 A Coruña info@academiagalegadoaudiovisual.gal 981 227 701 / 981 208 393
Horario de atención al público: de lunes a viernes de 9:00 a 16:00
Horario de verano (de junio a septiembre): de lunes a jueves de 9.00 a 15.00h
Página web creada por cleventy.com